### Resumé

Projektet skal etablere en trafiksikker cykelsti langs [adresse] ved [adresse] og [adresse]. Det vil lukke et hul i [adresse] cykelstinet og fremme cykling til skole, pendling og turisme. Den 380 m lange strækning vil få enkelrettede, kantstensafgrænsede delte stier på begge sider og forbedre forbindelser mod øst, vest og syd. Der søges anlægsbevilling til udførsel af projektet.

### Sagsfremstilling

Formålet med projektet er at etablere en cykelsti som del af en delt sti langs [adresse] for at forbedre trafiksikkerheden og skabe en tryg skolevej. Strækningen vil lukke et hul i cykelstinettet og fremme både cykling til skole samt cykelpendling mod Vejle og cykelturisme i Jelling.

Projektet omfatter en 380 m lang strækning, hvor der etableres enkelrettede, kantstensafgrænsede delte stier i begge sider af [adresse]. I dag er der kun fortov i den vestlige side og cykelbaner på en kort del af strækningen. Løsningen skaber en ensartethed med de eksisterende stier fra nord og forbedrer forbindelsen i [adresse] cykelstinettet mod øst, vest og syd. Den nye sti vil understøtte cykelturismen, da Kongernes Jelling tiltrækker mange internationale cykelturister.

Oversigtskort er vedlagt som bilag.

Det nuværende fortov på ca. 1 m i den vestlige side bibeholdes og suppleres med en 1,5 m bred delt sti, en kørebane på 5-5,5 m, samt tilsvarende sti i den østlige side for både fodgængere og cyklister.

Projektets samlede økonomi beløber sig overslagsmæssigt til 3,6 mio. kr. Der er søgt og modtaget tilsagn om tilskud via Vejdirektoratets cykelpulje på 1,8 mio. kr.

Projektet forventes etableret i 2025.

### Økonomi

#### ![](data:image/png;base64...) Figur 1 Ny/ændring af anlægsbevilling

#### ![](data:image/png;base64...) Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**
Sagen medfører, at der gives anlægsbevilling og afsættes rådighedsbeløb på 3,6 mio. kr. i udgift til etablering af stier langs [adresse] i Jelling og 1,8 mio. kr. i indtægt. Udgiften finansieres af Pulje til cykelstier og sikre skoleveje. Indtægten er tilskud fra Vejdirektoratet, som modtages efter projektets afslutning.
Forskydning mellem årene reguleres via kassen.

**Afledt drift:**
Der er afledt drift fra 2026 og frem på 52.400 kr. til fejning, vinterbekæmpelse, drift af afvandingskonstruktioner og asfalt. Afledt drift indgår i budgetlægningen 2026-2029 spor 2.

**Høring**Centralt Budget har ingen bemærkninger af bevillingsmæssig karakter.

#### Historik

Teknisk Udvalg drøftede sagen 5. november 2024 i pkt. 216.

### Klima og resiliensvurdering

Projektet vil bidrage til en tryg og mere trafiksikker strækning for cyklister og skolebørn. Det vil resultere i, at flere børn cykler i skole og dermed reducerer bilkørsel af børn til skole.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 19. november 2024, punkt 233:

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Teknisk Udvalg, den 19. november 2024, punkt 233:

Anbefalet.

#### Beslutning fra Økonomiudvalget, den 2. december 2024, punkt 286:

Anbefales.

### Beslutning

Godkendt.